
17.
Par zemes vienības Turkalnes ielā 35, Ogrē, Ogres novadā ar kadastra apzīmējumu 7401 003 0422 daļas iznomāšanu 
Ogres novada pašvaldība (turpmāk – Pašvaldība) ir izvērtējusi iespēju nekustamā īpašuma ar nosaukumu “Ogres pilsētas kapi”, adrese: Turkalnes iela 35, Ogre, Ogres nov., LV-5001, kadastra numurs 7401 003 0422, sastāvā esošajā zemes vienības, kadastra apzīmējums 7401 003 0422, daļā nodrošināt ziedu, ziedu kompozīciju, sēru sveču, kapu kopšanas piederumu kioska (turpmāk – kiosks) izvietošanu, rīkojot nomas tiesību izsoli kioska izvietošanai un uzturēšanai. 
Nekustamais īpašums ar nosaukumu “Ogres pilsētas kapi”, adrese: Turkalnes iela 35, Ogre, Ogres nov., LV-5001, kadastra numurs 7401 003 0422, kas sastāv no zemes vienības,  kadastra apzīmējums 7401 003 0422, ar kopējo platību 3,6386 ha (turpmāk – Zemes vienība), ierakstīts Zemgales rajona tiesas Ogres pilsētas zemesgrāmatas nodalījumā Nr. 1509, īpašuma tiesības nostiprinātas Pašvaldībai.
Saskaņā ar ierakstu Valsts zemes dienesta Nekustamā īpašuma valsts informācijas sistēmas datos Zemes vienībai noteiktie lietošanas mērķi: kapsētu teritorijas un ar tām saistīto ceremoniālo ēku un krematoriju apbūve, kods 0907 (36 191 m²) un komercdarbības objektu apbūve, kods 0801 (195 m²).
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona rīkojas ar finanšu līdzekļiem un mantu lietderīgi, tas ir manta nododama lietošanā citai personai par iespējami augstāku cenu.
Publiskai personai piederoša vai piekrītoša zemesgabala vai tā daļas iznomāšanas kārtību un tās izņēmumus, nomas maksas aprēķināšanas kārtību, kā arī atsevišķus nomas līgumā ietveramos tipveida nosacījumus nosaka Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk – MK noteikumi Nr. 350).

MK noteikumu Nr. 350 28. punkts noteic, ka lēmumu par neapbūvēta zemesgabala iznomāšanu pieņem iznomātājs, 32. punkts noteic, ka neapbūvēta zemesgabala nomnieku noskaidro rakstiskā, mutiskā vai elektroniskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru. Saskaņā ar MK noteikumu Nr. 350 40. punktu neapbūvēta zemesgabala nomas tiesību solīšanu rakstiskā vai mutiskā izsolē sāk no iznomātāja noteiktās izsoles sākuma nomas maksas, bet elektroniskā izsolē – no iznomātāja noteiktās izsoles sākuma nomas maksas un viena izsoles soļa summas (bet tā nedrīkst būt mazāka par MK noteikumu Nr. 350 5. punktā minēto). Izsoles sākuma nomas maksas noteikšanai iznomātājs var pieaicināt neatkarīgu vērtētāju. Ja nomas maksas noteikšanai pieaicina neatkarīgu vērtētāju, nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.

 Pašvaldībai ir lietderīgi izsoles kārtībā iznomāt uz 5 (pieciem) gadiem Zemes vienības daļu saimnieciskās darbības veikšanai - ziedu, ziedu kompozīciju, sēru sveču, kapu kopšanas piederumu kioska izvietošanai un uzturēšanai.
Pašvaldību likuma 73. panta ceturtā daļa nosaka, ka pašvaldībām ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
Saskaņā ar sabiedrības ar ierobežotu atbildību “Eiroeksperts”, reģistrācijas 
Nr. 40003650352,  2026. gada 8. maija vērtējumu Nr. L16114/ER/2026  Zemes vienības daļas 170 m2 platībā iespējamā viena gada tirgus nomas maksa vērtība 2026. gada 5. maijā varētu būt 200 EUR (divi simti euro). 

2026. gada 13. maijā Ogres novada pašvaldības mantas novērtēšanas un izsoles komisija noteica Zemes vienības daļas 170 m2 platībā, viena gada nomas maksu 200 EUR (divi simti euro), neieskaitot nekustamā īpašuma nodokli un pievienotās vērtības nodokli (protokols Nr. KO.14/60).

Pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28. punktu, 32. un 40. punktiem, kā arī ņemot vērā 2026. gada 13. maijā Pašvaldības mantas novērtēšanas un izsoles komisijas protokolu Nr. KO.14/60 (Turkalnes iela 35, Ogre, Ogres nov.), 
balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 2 (Dace Kļaviņa, Mariss Martinsons), "Nepiedalās" – nav,

Ogres novada pašvaldības dome NOLEMJ:
1. Iznomāt Ogres novada pašvaldībai piederošā nekustamā īpašuma “Ogres pilsētas kapi”, adrese: Turkalnes iela 35, Ogre, Ogres nov., LV-5001, kadastra numurs 7401 003 0422, sastāvā esošas zemes vienības, kadastra apzīmējums 7401 003 0422, daļu 0,017 ha platībā (turpmāk – Zemes vienība) (saskaņā ar pielikumu) uz 5 (pieciem) gadiem, paredzot atļauju izvietot attiecīgo īslaicīgas lietošanas būvi, nomnieku noskaidrojot izsolē un noteikt izsoles sākuma nomas maksu gadā 200 EUR (divi simti euro) bez nekustamā īpašuma nodokļa un pievienotās vērtības nodokļa.
2. Noteikt Zemes vienības nomas mērķi: saimnieciskās darbības veikšana - ziedu, ziedu kompozīciju, sēru sveču, kapu kopšanas piederumu kioska izvietošana un uzturēšana.
3. Uzdot Ogres novada Pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Zemes vienības nomas tiesību izsoli, noteikt izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojuma izmaksas par nomas maksas noteikšanu.

4. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai organizēt nomas līguma noslēgšanu ar Zemes vienības nomas tiesību izsoļu uzvarētāju.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)
